Majlis Bandaraya Pulau Pinang

Majlis Bandaraya Pulau Pinang merupakan kerajaan tempatan yang mentadbir Bandar raya George Town, Pulau Pinang. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis.

Latar belakang 
Majlis Bandaraya Pulau Pinang merupakan satu kawasan pentadbiran tempatan di kawasan Pulau dan Bandaraya Georgetown.
 
Pada 15 Disember 1976, Lembaga Pengurus Kerajaan Tempatan Pulau Pinang telah digantikan dengan Majlis Perbandaran Pulau Pinang dengan penguatkuasaan Akta KerajaanTempatan 1976. Pihak Berkuasa Negeri Pulau Pinang telah bersetuju pada 25 Jun 2010 agar Majlis Perbandaran Pulau Pinang dinaiktaraf kepada Majlis Bandaraya Pulau Pinang berpandukan peruntukan bawah seksyen 4(2), Akta Kerajaan Tempatan 1976 (Akta 171). Sehubungan dengan itu, Majlis Mesyuarat Kerajaan meluluskan cadangan persempadanan baru kawasan Majlis Perbandaran Pulau Pinang.

Pada 28 Mac 2013 Pihak Berkuasa Negeri di bawah seksyen 4(3) Akta Kerajaan Tempatan 1976 dengan berunding dengan Menteri dan Setiausaha Suruhanjaya Pilihan Raya secara pemberitahuan melalui Warta bahawa sempadan kawasan Majlis Perbandaran Pulau Pinang diubah dengan menambah kawasan tebusguna. Selaras dengan itu, pihak Kerajaan Negeri telah membentangkan kepada Jawatankuasa Pemandu Saiz Perkhidmatan Awam pada 9 April 2014 mengenai penambahan sempadan (tebus guna) kawasan Majlis Perbandaran Pulau Pinang iaitu sebanyak 8.773km persegi menjadikan keluasan Majlis kini 305.773 km persegi (asal 297 km persegi). Pembentangan tersebut juga merangkumi penambahan jawatan sebanyak 388, menjadikan jumlah perjawatan kini sejumlah 3964 (asal 3576). 

Pengiktirafan Majlis Bandaraya Pulau Pinang memperlihatkan penambahan 4 jabatan baru iaitu Jabatan Landskap, Jabatan Warisan, Jabatan Penguatkuasaan dan Jabatan Pengurusan Sisa Pepejal & Permbersihan Awam. Justeru, Mesyuarat Jemaah Menteri bertarikh 7 November 2014 telah bersetuju dengan cadangan Kerajaan Negeri Pulau Pinang untuk mengubah sempadan MPPP dan seterusnya menaiktaraf MPPP ke MBPP. Selaras dengan itu, DYMM Seri Paduka Baginda Yang di-Pertuan Agong telah memperkenankan pengisytiharan MPPP kepada MBPP berkuatkuasa 1 Januari 2015 pada 10 Mac 2015 .

Wakil Rakyat

Ahli Parlimen
Ahli Parlimen 
YB Puan Syerleena Abdul Rashid
Ahli Parlimen 
YB Puan Lim Hui Ying
Ahli Parlimen 
YB Tuan Ramkarpal Singh
Ahli Parlimen 
YB Tuan Sim Tze Tzin
Ahli Parlimen 
YB Dato' Muhammad Bakhtiar Wan Chik

Ahli Dewan Undangan Negeri (ADUN)
ADUN 
YB Tuan Zairil Khir Johari
ADUN 
YB Tuan Lim Guan Eng
ADUN 
YB Tuan Lee Boon Heng
ADUN 
YB Tuan Joshua Woo Sze Zeng
ADUN 
YB Tuan Chow Kon Yeow
ADUN 
YB Tuan Wong Yuee Harng
ADUN 
YB Tuan Teh Lai Heng
ADUN 
YB Tuan Jagdeep Singh Deo
ADUN Sungai Pinang
YB Puan Lim Siew Khim
ADUN 
YB Tuan Ong Ah Teong
ADUN 
YB Puan Connie Tan Hooi Peng
ADUN 
YB Tuan Joseph Ng Soon Seong
ADUN 
YB Tuan Wong Hon Wai
ADUN 
YB Tuan Kumaresan Aramugam
ADUN 
YB Dato' Dr. Mohamad Abdul Hamid
ADUN 
YB Tuan Fahmi Zainol
ADUN 
YB Tuan Azrul Mahathir Aziz
ADUN 
YB Tuan Haji Mohd Shukor Zakaria
ADUN 
YB Tuan Muhamad Kasim

Lihat juga 
 Majlis Bandaraya Seberang Perai
 Datuk Bandar Pulau Pinang

Rujukan

Pautan luar 

 Laman sesawang rasmi MBPP  

Pulau Pinang
Kerajaan tempatan di Pulau Pinang